**Likumprojekta "Grozījumi Korupcijas novēršanas un apkarošanas biroja amatpersonu izdienas pensiju likumā"
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Korupcijas novēršanas un apkarošanas biroja likumā Korupcijas novēršanas un apkarošanas birojam (turpmāk – Birojs) noteikto funkciju pilnvērtīgai īstenošanai ir jāveic savlaicīgi pasākumi Biroja priekšnieka iecelšanai amatā. Likumprojekts "Grozījumi Korupcijas novēršanas un apkarošanas biroja amatpersonu izdienas pensiju likumā" (turpmāk – likumprojekts) izstrādāts, lai nodrošinātu savlaicīgu un mērķtiecīgu rīcību Valsts pārvaldes iekārtas likumā (2. pants un 17. panta pirmā daļa) noteikto tiesiskuma, efektivitātes, nepārtrauktības un lietderības principu īstenošanu korupcijas novēršanas un apkarošanas jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nodrošinot gan valsts pārvaldes iestāžu vadītāju atlasi, gan Biroja priekšnieka amata pretendentu atlases konkursa komisijas (turpmāk – komisija) darba vadību (konkurss tika izsludināts saskaņā ar Ministru kabineta 2016. gada 16. augusta rīkojumu Nr. 443 "Par atklāta konkursa uz Korupcijas novēršanas un apkarošanas biroja priekšnieka amatu izsludināšanu"), konstatēta virkne jautājumu, attiecībā uz kuriem nepieciešams veikt normatīvo aktu grozījumus, lai pilnveidotu tiesisko mehānismu Biroja priekšnieka amata kandidātu atlasei un Biroja priekšnieka darbības nodrošināšanai. Likumprojekts paredz noteikt speciālo regulējumu attiecībā uz Biroja priekšnieka izdienas pensijas aprēķināšanu un piešķiršanu, lai samērotu ar citiem salīdzināmiem amatiem, piemēram, ģenerālprokuroru, attiecībā uz kuru Prokuratūras likumā noteikts atsevišķs regulējums. Lai stiprinātu Biroja darbības neatkarību, tika izstrādāti grozījumi Korupcijas novēršanas un apkarošanas biroja likumā (2016. gada 10. marta likums "Grozījumi Korupcijas novēršanas un apkarošanas biroja likumā), kuri lielā mērā attiecās uz Biroja priekšnieku, jau tad daļu regulējuma pielīdzinot regulējumam, kāds attiecās uz ģenerālprokurora amatā iecelšanas kārtību un pilnvaru izbeigšanu. |
| 3. | Projekta izstrādē iesaistītās institūcijas | Valsts kanceleja. Likumprojekta izstrādes gaitā ir notikušas atkārtotas konsultācijas ar komisijas locekļiem. Konsultācijas ir notikušas arī ar Saeimas Sociālo un darba lietu komisiju, kura norādīja, ka iestāžu vadītāju izdienas pensiju jautājumi būtu regulējumā jāizdala atsevišķi. Likumprojekts tika nosūtīts komentāriem Saeimas Juridiskajam birojam, taču komentāri netika saņemti. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Īstermiņā un vidējā termiņā likuma izmaiņas neskar valsts budžetu. Ilgtermiņā pensijas apjoms atkarīgs no konkrētās amatpersonas iepriekš ieņemtā amata, atalgojuma apjoma, institūcijas veida, kurā persona ir strādājusi. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru prezidenta 2016. gada 28. oktobra rezolūciju Valsts kanceleja sagatavoja ziņojumu par Biroja turpmāko darbu. Tas ir pieejams Valsts kancelejas tīmekļvietnē (www.mk.gov.lv) |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kanceleja |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |
| 3. | Cita informācija | Nav |

Ministru prezidents Māris Kučinskis

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_\_ Mārtiņš Krieviņš

Krieviņš, 67062900

martins.krievins@mk.gov.lv